18. mai  Hommikul käisid vapramad päikesetõusu vaatamas. Lisaks nägid nad ka muid asju mööda ulpimas. Taniil kippus ujuma, kuid T keelas selle ära. Mõistlik mõte.  Päevane action toimus peapostkontoris, kus oli lootus mõni kiri kodust saada. Wend saigi. Mina sain ära saata 4,8 kg sooje riideid, mida olin Tiibetist alates kaasa vedanud ja mõned suveniirid. Postisüsteem töötab, kirjutage meile!  New Delhi India ja Peshawar Pakistanis on järgmised kindlad kohad, mida chekime.  Hannese selg tegi krõks ja nüüd on tal jälle selline kõva mehe kehahoiak. Õhtul käisime kalal ja Hannes käis ka ujumas, lootuses, et püha vesi avitab. Tahtsime välja püüda mõnda kolmesilmalist luts-heeringat, kuid ju neil oli paremadki süüa, kui tainajunn.  Hommikuks oli Hannes veel oma nägu ja jääb loota, et kõik ilged bakterid ei leidnud teda sogases vees üles.